Θα ξεκινήσω την κριτική μου με τον Κο Τάσο ο οποίος ήταν πολύ άμεσος στις απαντήσεις του για κάποια αιτήματα που είχα και απορίες. Με την άφιξη μας στο Νησί μας δόθηκαν οι απαραίτητες οδηγίες για το που είναι το σπίτι και η Κα Ελένη μας περίμενε σε ένα σημείο συνάντησης που μου όρισε. Να πω πως το σπίτι βρίσκεται στον Μέριχα στο λιμάνι ( η χώρα της Κύθνου από εκεί είναι περίπου 15 λεπτά με το αμάξι ). Ωστόσο στο Λιμάνι έχει κάποια καφέ, ταβερνάκια και super market όπως επίσης τα καραβάκια για την όμορφη παραλία της κολώνας φεύγουν από εκεί. Η Κα Ελένη λοιπόν μας οδήγησε στο σπίτι και ήταν πολύ ευγενική καθ όλη την διάρκεια της διαμονής μας στο νησί. Να πω πως στο σπίτι από κάτω έχει έναν δρόμο που μπορείς να παρκάρεις το αμάξι σου αλλά μετά έχει κάποια σκαλιά μέχρι να φτάσεις στο σπίτι ή ένα μονοπάτι σε χωματόδρομο ( επιλέγεις ότι είναι καλύτερο για σένα ). Η κυρία Ελένη επειδή μένει στο από κάτω σπίτι μας εξυπηρετούσε πολύ γρήγορα σε ότι κι αν χρειαστήκαμε ( πετσέτες κλινοσκεπάσματα ). Αν κάτι στην αρχή δεν μου άρεσε ήταν πως η βεράντα με την θέα ήταν κοινόχρηστη με 2 παιδιά που μένουν στο δίπλα ακριβώς δωμάτιο όμως η αλήθεια είναι πως δεν μας ενόχλησαν καθόλου αλλά και εμείς φροντίσαμε να μην τους ενοχλήσουμε μιας και τα παιδιά εργάζονται στο νησί οπότε προσπαθούσαμε να είμαστε διακριτικοί το βράδυ. Γενικά το σπίτι είναι αυτό που λέμε value for money μιας και η κύθνος δεν έχει πολλά καταλύματα και αν είστε με θετική ενέργεια θα σας εξυπηρετήσει πολύ το σπιτάκι. Οι παραλίες γενικά εκτός από τα Μαρτινάκια ( που δεν την προτείνω ) έχουν απόσταση από το σπίτι περίπου στο 25λεπτο και θέλει και προσοχή με το αμάξι μιας και οι ωραίες παραλίες όπως ο Σκύλος ή τα ποτάμια έχουν κακοτράχαλους δρόμους οπότε θέλει υπομονή και προσοχή. Θα ξανά πήγαινα και σας ευχαριστούμε!